wannaphong/clean_thaiwikipedia huggingface dataset:
# ฟรังโก เซร์บิ
ฟรังโก เอมานูเอล เซร์บิ (; เกิด 26 พฤษภาคม ค.ศ. 1994) เป็นนักฟุตบอลชาวอาร์เจนตินา ปัจจุบันลงเล่นในตำแหน่งปีก ให้กับเซลตาเดบิโก สโมสรในลาลิกา และทีมชาติอาร์เจนตินา

 สโมสรอาชีพ 
 โรซาริโอเซนตรัล 
เซร์บิ เป็นผลผลิตจากระบบทีมเยาวชนของโรซาริโอเซนตรัล ก่อนจะได้ลงเล่นในลีกกับทีมชุดใหญ่ครั้งแรกในวันที่ 9 กันยายน ค.ศ. 2014 ในนัดที่โรซาริโอเซนตรัล เอาชนะเอสตูดิเอนเตส 1-0 จากการเปลี่ยนตัวลงเล่นแทนเอร์นัน เอนซินา ในนาทีที่ 66 ในวันที่ 14 กุมภาพันธ์ ค.ศ. 2015 เขายิงประตูแรกในการลงเล่นในลีกในนัดที่พบกับราซินกลุบ

ในวันที่ 25 กุมภาพันธ์ ค.ศ. 2016 เซร์บิ ได้ลงเล่นนัดแรกในโกปาลิเบร์ตาโดเรส ในนัดที่เอาชนะกลุบนาซิโอนัลเดฟุตบอล เขาสามารถทำประตูได้ครั้งแรกในการเล่นฟุตบอลระดับนานาชาติในนัดที่เอาชนะริเบร์เปลต มอนเตบิเดโอ 3-1

 ไบฟีกา 
ในวันที่ 15 กันยายน ค.ศ. 2015 เซร์บิได้เซ็นสัญญาเป็นเวลา 6 ปี กับไบฟีกา ทีมที่ชนะเลิศปรีไมราลีกา ไบฟีกา โดยมีค่าฉีกสัญญา 60 ล้านยูโร เขายังคงเล่นให้กับโรซาริโอเซนตรัลจนถึงเดือนพฤษภาคม ค.ศ. 2016 และเข้าร่วมทีมไบฟีกาในวันที่ 24 มิถุนายน ในช่วงก่อนฤดูกาล ในวันที่ 7 สิงหาคม ค.ศ. 2016 เขาได้ลงเล่นเป็นนัดแรกกับทีมในรายการซูแปร์ตาซากังดีดูดือออลีไวรา ซึ่งเอาชนะบรากา 3-0 โดยเขาเป็นผู้ทำประตูแรก และได้รับเลือกเป็นผู้เล่นยอดเยี่ยมประจำการแข่งขัน

ในฤดูกาลแรกของเขา เซร์บิ กลายเป็นผู้เล่นไบฟีกาคนแรกที่สามารถทำประตูได้ในฟุตบอลทุกรายการของโปรตุเกสในฤดูกาลเดียว ซูแปร์ตาซา, ปรีไมราลีกา, ตาซาดือปูร์ตูกัล และตาซาดาลีกา และมากไปกว่านั้นเขาสามารถทำประตูได้ในยูฟ่าแชมเปียนส์ลีกด้วย
เซลตา
ในวันที่ 5 กรกฎาคม ค.ศ. 2021 เซบิร์ ย้ายร่วมทีมเซลตาบิโก ในลีกสูงสุดของประเทศสเปน โดยไม่มีค่าตัวหลังหมดสัญญากับไบฟีกา
อ้างอิง

แหล่งข้อมูลอื่น
# บัชชาร อัซซูบี
บัชชาร อัซซูบี  หรือเป็นที่รู้จักในนาม อะบู ฟาดี  เป็นนายพลกองทัพปลดปล่อยซีเรีย ผู้แปรพักตร์จากกองทัพบกซีเรียไปสู่กองทัพปลดปล่อยซีเรีย เขาดำรงตำแหน่งผู้บัญชาการทหารสูงสุดของแนวรบภาคใต้ ที่มีความแข็งแกร่งกว่าทั้งสองฝ่ายแห่งชาติ และเป็นผู้นำที่แข็งแกร่งที่สุดในฝ่ายค้านระดับชาติ รวมถึงเป็นหัวหน้ากองพลยาร์มุค นอกจากนี้ เขายังเป็นนักธุรกิจผู้มั่งคั่งที่ทำรายได้มหาศาลในอุตสาหกรรมการท่องเที่ยว และได้รับการยอมรับจากตระกูลอัซซูบีที่ทรงอำนาจ
# กริสเตียน ปาบอน
กริสเตียน ดาบิด ปาบอน (เกิดเมื่อ 21 มกราคม ค.ศ. 1996) เป็นนักฟุตบอลชาวอาร์เจนตินา โดยเล่นตำแหน่งกองหน้าให้กับสโมสรโบกายูนิออร์สและฟุตบอลทีมชาติอาร์เจนตินา

 สโมสรอาชีพ 
 กลุบอัตเลติโกตาเยเรส 
ปาบอนเล่นให้ตาเยเรสรุ่นอายุไม่เกิน 20 ปี จนกระทั่งวันที่ 20 กุมภาพันธ์ ค.ศ. 2012 เขาเซ็นสัญญานักฟุตบอลอาชีพกับตาเยเรสด้วยวัยเพียง 16 ปี

 โบกายูนิออร์ส 
ในวันที่ 9 กรกฎาคม 2015 ปาบอนเซ็นสัญญากับโบกายูนิออร์สด้วยค่าตัว 1.3 ล้านยูโร ในวันที่ 19 พฤษภาคม ค.ศ. 2016 ทำประตูได้ 1 ประตูในนัดที่โบกายูนิออร์สพบกับนาซิโอนัลในโกปาลีเบร์ตาโดเรส 2016 นัดนั้นจบด้วยผลเสมอ 1-1

 นานาชาติ 
ในระดับนานาชาติ ปาบอนได้ติดทีมชาติอาร์เจนตินารุ่นอายุไม่เกิน 23 ปี ในการทำการแข่งขันโอลิมปิกฤดูร้อน 2016 ใน ค.ศ. 2017 เขามีชื่อติดทีมชาติอาร์เจนตินาชุดในทีมเตรียมแข่งกระชับมิตรกับรัสเซียและไนจีเรีย เขาทำได้น่าประทับใจในนัดที่เขาลงเล่นเดบิวต์ที่ทีมชาติอาร์เจนตินาพบกับรัสเซีย โดยการทำแอสซิสต์ให้เซร์ฆิโอ อาเกวโร ทำประตูให้ทำประตูเอาชนะทีมชาติรัสเซีย 1-0 เขายังทำอีกหนึ่งแอสซิสต์ให้อาเกวโรทำประตูในนัดที่แข่งกับทีมชาติไนจีเรียและในตอนสุดท้ายผลคืออาร์เจนตินาแพ้ 4-2

ในเดือนพฤษภาคม ค.ศ. 2018 ปาบอนถูกเรียกติดทีมชาติอาร์เจนตินา 35 คนชุดฟุตบอลโลก 2018 ที่รัสเซีย ต่อมาในเดือนนั้นเขามีชื่ออยู่ใน 23 คนสุดท้ายที่ฆอร์เฆ ซัมปาโอลิ เลือกเพื่อการแข่งขันฟุตบอลโลก 2018 และได้สวมเสื้อหมายเลข 22

 สถิติ 

 ทีมชาติ 
ข้อมูลล่าสุด ณ วันที่ 8 กันยายน ค.ศ. 2018
อาร์เจนตินาปีนัดประตู201720201890รวม110

 เกียรติยศ 

 โบกา ยูนิออร์ส 
ปริเมราดิบิซิออน: 2016–17, 2017–18
 อ้างอิง
# ลุยจี เซราฟีนี
ลุยจิ เซอราฟินี (อิตาลี: Luigi Serafini ; เกิดเมื่อวันที่ 4 สิงหาคม ค.ศ.1949 ในกรุงโรม) เป็นศิลปินชาวอิตาลี เป็นที่รู้จักในผลงานชื่อโคเด็กซ์ เซราฟินีอานุสเมื่อปีค.ศ.1981 เผยแพร่โดยแฟรนโก มาเรีย ริชชี

 อาชีพ 
ในช่วงคริสตทศวรรษที่1980 เขาได้ทำงานเป็นสถาปนิกและคนออกแบบงานที่มิลาน โดยของส่วนใหญ่มักจะมีภาษาจำลองเช่นเก้าอี้ซานต้า ซัสสไปรัล หรือหลอดไฟและแก้วที่มีอาร์เทไมด์ เขาเคยสร้างฉาก ไฟและออกแบบชุดแก่บัลเลต์วง "เดอะแจ๊สคาเลนเดอร์" โดยเฟรดเดอริก แอชตันที่โรงอุปรากรลา สกาลา
left|thumb|187x187px|ลูน่า-PAC เซอราฟินี
ในเดือนพฤษภาคม ค.ศ.2007 เขาจัดงาน "ontological exhibition" ลูน่า แพ็ค ที่ PAC ในมิลานSee Brian Davies's bio compilation at https://web.archive.org/web/20091027100936/http://geocities.com/brianmdavies/serafini/index.htm แล้วให้ความคิดเห็นในสื่ออิตาลีFor instance:

เมื่อเดือนกรกฎาคม ค.ศ.2008 เขาติดตั้งโพลี่โครมชื่อว่า "Balançoires sans Frontières" (Altalene senza Frontiere) เสร็จที่แคสตาเซกน่า ประเทศสวิตเซอร์แลนด์Balançoires sans Frontières - Castasegna, Val Bregaglia, CH

 โคเด็กซ์ เซราฟินีอานุส 
โคเด็กซ์ เซราฟินีอานุสถูกเผยแพร่ในรุ่นลิมิเตดอิดีชั่น 5000 เล่มในปี 1981 และเผยแพร่เรื่อยๆ ตามที่เขาต้องการ

 งานอื่นๆ 
ในปี 1984 เขาได้แต่งเรื่องพูลซิเนลโลพีเดีย (พิคโคล่า) โดยใช้นามแฝง พี. เซทรูโล (เผยแพร่โดยลองกาเนสซี่) โดยมีรายละเอียดเกี่ยวกับหน้ากากเนเปิลของพูลชิเนลลาโดยเล่มนี้หายากกว่าโคเด็กซ์ และในปี 2008 ได้มีการพิมพ์ในบางครั้ง
# สงครามตองอู–อยุธยา (ค.ศ. 1662–1664)
สงครามตองอู–อยุธยา (ค.ศ. 1662–1664) เป็นสงครามระหว่างราชวงศ์ตองอูแห่งพม่าและกรุงศรีอยุธยาของไทยในช่วง ค.ศ. 1662–1664

ภูมิหลัง

thumb|left|ภูมิภาคเอเชียอาคเนย์
ใน ค.ศ. 1664 กองทัพแมนจูซึ่งอยู่นอกกำแพงเมืองจีนบุกเข้ายึดเป่ย์จิงเมืองหลวงของราชวงศ์หมิง ประกาศล้มเลิกราชวงศ์หมิง และจัดตั้งราชวงศ์ชิงขึ้นแทนที่ ภายในสองปีถัดมา ขณะที่ราชวงศ์ชิงพยายามขยายอำนาจเข้าสู่ภาคเหนือของจีนนั้น จู โหยวหลาง (朱由榔) จักรพรรดิพระองค์สุดท้ายของราชวงศ์หมิงใต้กับผู้ภักดีที่ยังเหลือก็พยายามรวมตัวกันอยู่ทางใต้ ครั้นปลายเดือนมกราคม ค.ศ. 1659 องค์ชายตัวหนี (多尼) แห่งราชวงศ์ชิงนำทัพเข้ายึดยฺหวินหนาน (雲南) ไว้ได้ ทำให้จู โหยวหลาง หลีกลี้เข้าสู่พม่าซึ่งอยู่ใกล้เคียงและเวลานั้นมีผู้ปกครอง คือ พระเจ้าปีนดะเลแห่งราชวงศ์ตองอู.

การรุกรานครั้งแรก

ใน ค.ศ. 1660 กองทัพจีนบุกถึงอังวะเพื่อตามจับตัวจู โหยวหลาง และใน ค.ศ. 1661 พระอนุชาของพระเจ้าปีนดะเลยึดอำนาจ ถอดพระเจ้าปีนดะเลออกจากราชสมบัติ แล้วขึ้นครองราชย์แทน ทรงพระนาม พระเจ้าปเย สมเด็จพระนารายณ์แห่งกรุงศรีอยุธยาทรงเล็งเห็นว่า อาจเป็นโอกาสที่อำนาจของพม่าในล้านนาเริ่มคลอนแคลน ควรจะส่งทัพไปโจมจับล้านนามาเป็นเมืองขึ้น จึงทรงดำเนินการตามนั้น แม้การทัพครั้งนี้จะทำได้เพียงยึดลำปางและเมืองเล็กเมืองน้อยแห่งอื่น ๆ แต่ในเดือนมีนาคม ค.ศ. 1662 ก็เบนเข็มไปเมาะตะมะ ครั้งนี้ยึดชายฝั่งตะนาวศรีตอนบนได้ โชคยังดีสำหรับพม่าที่ปัญหากับจีนได้สิ้นลง จึงส่งทัพบกทัพเรือมายึดเมาะตะมะและทวายคืนได้ภายในเดือนธันวาคม ค.ศ. 1662 แล้วยกตามตีทัพอยุธยาที่ถอยหนีไป แต่ถูกอยุธยาตีโต้บริเวณกาญจนบุรี เสียหายยับเยินPhayre 1967: 139Harvey 1925: 198

การรุกรานครั้งที่สอง

กรุงศรีอยุธยาส่งทัพไปยึดล้านนาอีกครั้ง การบุกเข้านครเชียงใหม่ครั้งนี้ทำให้เหล่าผู้ปกครองชาวพม่าในล้านนาต้องตื่นตระหนก ทัพอยุธยายึดเชียงใหม่ได้ในวันที่ 10 กุมภาพันธ์ ค.ศ. 1663 ทัพหนุนพม่าที่มาช่วยล่าช้าก็ถูกตีแตกจนต้องร่นหนี ครั้นเดือนพฤศจิกายน ค.ศ. 1663 อยุธยารุกเข้าตะนาวศรีเป็นสองทาง คือ เมาะตะมะกับมะละแหม่งทางเหนือ และทวายทางใต้ ทัพพม่าต้านการโจมตีจากอยุธยาไว้ได้จนถึงเดือนพฤษภาคม ค.ศ. 1664 ซึ่งเข้าฤดูฝน ทำให้อยุธยาก็ถอยกลับไป

ขณะเดียวกัน ทัพอยุธยาที่ประจำอยู่ในเชียงใหม่ถูกล้อมกักไว้ในเมืองร้างเมืองหนึ่ง และถูกกองกำลังต่อต้านลอบโจมตีทุกครั้งที่ก้าวออกนอกเมือง จนปลายเดือนพฤศจิกายน ค.ศ. 1664 ทัพอยุธยาจึงกวาดครัวอพยพกลับไปอยุธยาHmannan Vol. 3 2003: 277

ผลสืบเนื่อง

เหตุการณ์เหล่านี้นับเป็นการศึกใหญ่ครั้งสุดท้ายระหว่างตองอูกับอยุธยาจนถึง ค.ศ. 1760 กระนั้น ก็มีการปะทะกันประปรายในช่วง ค.ศ. 1675–1676 และ ค.ศ. 1700–1701
# มาร์เดอร์ 3
มาร์เดอร์ 3 เป็นชื่อในตระกูลรถถังพิฆาตของเยอรมันในสงครามโลกครั้งที่สอง พวกเขาได้ติดตั้งด้วยปืนกองพลภาคสนาม 76.2 มม. เอฟ 22 แบบ 1936 ของโซเวียต หรือ 75 มม. แพค 40 ของเยอรมัน ในช่องการยิงที่เปิดกว้างด้านบนบนตัวรถถังของพันเซอร์ 38 (ที) พวกเขาได้เสนอให้การป้องกันที่เล็กน้อยแก่พลขับ แต่เพิ่มอำนาจการยิงที่สำคัญเมื่อเทียบกันรถถังเยอรมันร่วมสมัย พวกเขาได้ผลิตขึ้นตั้งแต่ปี ค.ศ. 1942 ถึง 1944 และทำหน้าที่ในทุกด้านของแนวรบจนถึงสงครามยุติลง พร้อมกับมาร์เดอร์ 2 เช่นเดียวกัน คำภาษาเยอรมันว่า มาร์เดอร์ หมายถึง มาร์เทินในภาษาอังกฤษ
# เฮ็ทเซอร์
ยาคท์พันท์เซอร์ 38  เป็นรถถังพิฆาตเบาของเยอรมันในสงครามโลกครั้งที่สอง พื้นฐานมาจากการปรับแต่งแก้ไขด้วยตัวฐานรถถังพันท์เซอร์ 38(เท) ของเชโกสโลวาเกีย
# พันท์เซอร์ 38(เท)
พันท์เซอร์คัมพฟ์วาเกิน 38(เท) แต่เดิมเป็นรถถังของเชโกสโลวาเกียที่ถูกออกแบบในช่วงก่อนสงครามโลกครั้งที่สอง ภายหลังเชโกสโลวาเกียถูกยึดครองโดยเยอรมนี มันได้ถูกครอบครองโดยกองทัพเยอรมัน ซึ่งจะแสดงให้เห็นในทำหน้าที่ในการบุกครองโปแลนด์ ฝรั่งเศส และสหภาพโซเวียต การผลิตได้สิ้นสุดลงในปี ค.ศ. 1942 เมื่ออาวุธยุทธภัณฑ์หลักยังถือว่าไม่เพียงพอ ด้วยที่มีทั้งหมด 1,400 คันของ Pz. 38(t) ที่ถูกผลิตขึ้น ตัวฐานรถถังของ  Pz. 38(t) ยังคงผลิตขึ้นอย่างต่อเนื่องสำหรับรถถังมาร์เดอร์ 3 (ค.ศ.1942-1944) กับด้วยส่วนประกอบบางส่วนที่ถูกใช้ในเวลาต่อมาคือ ยากด์แพนเซอร์ 38 (ค.ศ. 1944-1945) รถถังพิฆาตและยานพาหนะที่แตกต่างกันออกไป 

ตัวอักษรคำว่า (ที) หมายถึง tschechisch (ภาษาเยอรมันแปลว่า "เช็ก") การตั้งชื่อจากการทหารเชโกสโลวาเกียคือ  LT vz. 38 (Lehký tank vzor 38, รถถังเบาแบบ 38) การออกแบบของผู้ผลิตรวมทั้งตระกูล TNH, TNHPS, LTP และ LTH การตั้งชื่อยานพาหนะเฉพาะสำหรับรถถังในเยอรมันคือ  Sd. Kfz. 140
# เจ้าหญิงบาร์บาราแห่งปรัสเซีย
เจ้าหญิงบาร์บาราแห่งปรัสเซีย  ประสูติเมื่อวันที่ 2 สิงหาคม ค.ศ. 1920 ณ สาธารณรัฐไวมาร์ เป็นพระธิดาองค์ใหญ่ใน  เจ้าชายซีกิสมุนด์แห่งปรัสเซีย และ เจ้าหญิงชาร์ลอตต์แห่งซัคเซิน-อัลเทนบูร์ก เป็นพระราชปนัดดาใน จักรพรรดิฟรีดริชที่ 3 แห่งเยอรมนี  พระองค์ทรงเสกสมรสกับ ดยุกคริสเตียน หลุยส์แห่งเมคเลินบวร์ค-ชเวรีน พระโอรสใน เฟรเดอริก ฟรานซิสที่ 6 แกรนด์ดยุกแห่งเมคเลินบวร์ค-ชเวรีน เมื่อวันที่ 11 กรกฎาคม ค.ศ. 1954 ซึ่งเป็นเวลาเพียง 1 ปีที่ พระสวามีถูกจับเป็นเชลยศึก ก่อนจะถูกปล่อยพระองค์ออกมาในปี ค.ศ. 1953 โดยชาวรัสเซีย โดยงานเสกสมรสนั้น จัดขึ้นที่ปราสาทกล็อกบอร์ก มีแขกเข้าร่วมงานจำนวน 130 ท่าน ประกอบด้วยขุนนางเยอรมัน และแขกที่เป็นพระราชวงศ์อาทิ เจ้าชายหลุยส์ เฟอร์ดินานด์ เจ้าชายแห่งปรัสเซีย โดยหลังจากเสกสมรสแล้ว พระองค์ได้รับพระอิสริยยศที่ ดัชเชสคริสเตียนแห่งเมคเลินบวร์ค-ชเวรีน พระชายา มีพระบุตรดังนี้
ดัชเชสโดนาทาแห่งเมคเลินบวร์ค
ดัชเชสเอ็ดวินนาแห่งเมคเลินบวร์ค

 พระธิดาองค์ใหญ่ของพระองค์คือ ดัชเชสโดนาทาแห่งเมคเลินบวร์ค เป็นพระราชวงศ์เพียงพระองค์เดียวในราชวงศ์เมคเลินบวร์ค-ชเวรีนที่ยังทรงมีพระชนม์ชีพอยู่ หลังจากการสิ้นพระชนม์ของ ฟรีดริช ฟรานซ์ แกรนด์ดยุกรัชทายาทแห่งเมคเลินบวร์ค-ชเวรีน ผู้เป็นพระเชษฐภาดา (พี่เขย) ในปี ค.ศ. 2001

เจ้าหญิงบาร์บารา สิ้นพระชนม์เมื่อวันที่ 31 พฤษภาคม ค.ศ. 1994 ด้วยพระโรคชรา สิริพระชันษา 73 ปี
# กีฬามวยสากลสมัครเล่นในโอลิมปิกฤดูร้อน 1904
มวยสากลสมัครเล่นมีแข่งขันใน กีฬาโอลิมปิกฤดูร้อน พ.ศ. 2447  จำนวน 7 รุ่น มีเฉพาะนักมวยสากลสมัครจากสหรัฐอเมริกาเพียงชาติเดียวเข้าแข่งขัน การแข่งขันจัดขึ้นระหว่าง 21 - 22 กันยายน พ.ศ. 2547  นักมวยสากลสมัครเล่นในรุ่นเล็กสามารถเข้าแข่งขันในรุ่นใหญ่กว่า โอลิเวอร์ เคิร์ก ได้เหรียญทองในรุ่นแบนตัมเวทและรุ่นเฟเธอร์เวท ทำให้เป็นนักมวยสากลสมัครเล่นเพียงคนเดียวที่ได้ 2  เหรียญทองในการแข่งขันโอลิมปิกครั้งเดียว จอร์จ ฟินเนแกน แฮร์รี สเปนเจอร์ และ ชาร์ลส์ มาเยอร์ ได้ 1 เหรียญทองและ 1 เหรียญเงิน 

100px|border|Boxing

สรุปเหรียญ

 ฟลายเวท  (47.6 kg / 105 lb)    ไม่มี แบนตัมเวท (52.2 kg / 115 lb)    ไม่มีเฟเธอร์เวท (56.7 kg / 125 lb)    ไลท์เวท (61.2 kg / 135 lb)  แจ๊ก อีแกน เดิมได้เหรียญเงินในรุ่นไลท์เวทและได้เหรียญทองแดงในรุ่นเวลเตอร์เวท ต่อมา พบว่าชื่อจริงของเขาคือ แฟรงก์ โจเซฟ ฟลอยด์ ซึ่งผิดกฏของ  AAU ที่ห้ามใช้ชื่อแฝง    ในเดือนพฤสจิกายน พ.ศ. 2448 AAU ยึดเหรียญของอีแกนจากการแข่งขันของ AAU ทั้งหมด ในรุ่นไลท์เวท รุสเซล วาน ฮอร์น เลื่อนมารับเหรียญเงินและ ปีเตอร์ สตูร์ฮอลด์ได้เหรียญทองแดง ในรุ่นเวลเตอร์เวท  โจเซฟ ไลดอน เลื่อนมารับเหรียญทองแดง อย่างไรก็ตาม จาก ฐานข้อมูลเหรียญรางวัลของ IOC ของปี 1904 แจ๊ก อีแกน ได้เหรียญเงินในรุ่นไลท์เวทและเหรียญทองแดงในรุ่นเวลเตอร์เวท  รุสเซล วาน ฮอร์น ได้เหรียญทองแดงในรุ่นไลท์เวท และ โจเซฟ ไลดอน ได้เหรียญทองแดงในรุ่นเวลเตอร์เวท  เวลเตอร์เวท (65.8 kg / 145 lb)   มิดเดิลเวท (71.7 kg / 158 lb)   ไม่มี เฮฟวี่เวท  (over 71.7 kg/over 158 lb)   

ชาติที่เข้าร่วม
มีนักมวยสากลสมัครเล่นเข้าร่วม 18 คน มาจากชาติเดียวคือสหรัฐอเมริกา :

 

ตารางสรุปเหรียญ
 1    7  7  5  19
# ริยาจ ดาราร์
ริยาจ ฮัมมูด ดาราร์ (; ราว ค.ศ. 1954 –) เป็นนักกิจกรรมทางการเมืองและสังคมของฝ่ายค้านซีเรีย รวมถึงเป็นนักเขียนจากเดีย เอซ-ซอร์ เขาเป็นผู้สนับสนุนสิทธิมนุษยชนสำหรับชาวเคิร์ดในประเทศซีเรียตั้งแต่ปี ค.ศ. 2000 ระหว่างการเคลื่อนไหวของเขา เขาถูกคุมขังโดยรัฐบาลซีเรียเป็นเวลา 5 ปีและได้รับการปล่อยตัวในปี ค.ศ. 2010  เมื่อวันที่ 25 กุมภาพันธ์ ค.ศ. 2017 เขาได้รับเลือกให้เป็นผู้นำร่วมของสภาประชาธิปไตยซีเรีย

 ชีวิตในวัยเด็ก 
ริยาจ ดาราร์ เกิดในเดีย เอซ-ซอร์ ในปี ค.ศ. 1954 เขาได้รับปริญญาตรีด้านภาษาอาหรับในเวลาต่อมา และกลายเป็นนักเทศน์และอิหม่ามที่มัสยิดในเดีย เอซ-ซอร์

 อาชีพทางการเมือง 
ตั้งแต่ปี ค.ศ. 2000 ริยาจ ดาราร์ กลายเป็นนักกิจกรรมทางการเมืองและเริ่มทำงานกับองค์การนอกภาครัฐต่าง ๆ หลังจากการจลาจลโดยชาวเคิร์ดในประเทศซีเรียใน ค.ศ. 2004 เชคมุฮัมมัด มาโชก อัล-คัสนาวี ซึ่งเป็นผู้นำศาสนาลัทธิศูฟีชาวเคิร์ด ถูกจับและถูกลอบสังหารโดยหน่วยข่าวกรองทางทหารของซีเรียในเดือนพฤษภาคม ค.ศ. 2005 เป็นหนึ่งในผู้ที่มาร่วมในงานศพของอัล-คัสนาวี และกล่าวสุนทรพจน์ ครั้นเดือนถัดมา ดาราร์ก็ถูกจับกุม จากนั้น เมื่อวันที่ 2 เมษายน ค.ศ. 2006 เขาถูกตัดสินจำคุก 5 ปีโดยศาลรักษาความปลอดภัยแห่งรัฐสูงสุด

กระทั่งวันที่ 10 มิถุนายน ค.ศ. 2010 ริยาจ ดาราร์ ได้รับการปล่อยตัวออกจากคุก ส่วนในเดือนมิถุนายน ค.ศ. 2011 ในช่วงแรกของการจลาจลซีเรีย เขากลายเป็นสมาชิกคนหนึ่งของคณะกรรมการประสานงานแห่งชาติเพื่อการเปลี่ยนแปลงประชาธิปไตย ซึ่งเป็นกลุ่มฝ่ายค้านซีเรีย โดยที่ริยาจ ดาราร์ เป็นหนึ่งในบุคคลสำคัญของฝ่ายค้านซีเรีย ครั้นในเดือนสิงหาคม ค.ศ. 2014 เขาลาออกจากคณะกรรมการประสานงานแห่งชาติเพื่อการเปลี่ยนแปลงประชาธิปไตย เนื่องจากขาดความสามัคคี

เมื่อวันที่ 25 กุมภาพันธ์ ค.ศ. 2017 ในระหว่างการประชุมครั้งที่สองของสภาประชาธิปไตยซีเรียในอัลมาลิกียะฮ์ ริยาจ ดาราร์ ได้รับเลือกให้เป็นผู้นำร่วมของสภาประชาธิปไตยซีเรีย แทนที่เฮย์แธม มันนา ผู้เป็นอดีตสมาชิกคณะกรรมการประสานงานแห่งชาติคนเดิมที่ลาออกจากสภาประชาธิปไตยซีเรีย โดยที่ริยาจ ดาราร์ ได้ประกาศว่า เขาสนับสนุนระบอบสหพันธรัฐและประชาธิปไตยในประเทศซีเรีย รวมทั้งในเดีย เอซ-ซอร์
# โมโนไว
โมโนไว ( ; อ่านว่า: มอโนไว) เป็นหมู่บ้านนิติบุคคลในเทศมณฑลบอยด์ รัฐเนแบรสกา สหรัฐอเมริกา จากสำมะโน ค.ศ. 2010 มีประชากรเพียง 1 คน ซึ่งถือว่าเป็นหมู่บ้านนิติบุคคลที่เดียวที่มีประชากรน้อยขนาดนี้Reuters, Monowi, Nebraska, Population: 1. เอลซี เอเลอร์ (Elsie Eiler) ผู้ที่อาศัยอยู่ในเมืองนี้คนเดียว เป็นทั้งนายก บรรณารักษ์ และบาร์เทนเดอร์ และกลายเป็นกรณีที่ทำให้เกิดการสนใจเรื่องราวของมนุษย์

ตามคำบอกเล่า ชื่อหมู่บ้าน "โมโนไว" แปลว่า "ดอกไม้" เป็นคำในภาษาของกลุ่มชนพื้นเมืองที่ไม่สามารถระบุได้ว่าเป็นภาษาใด ที่ตั้งชื่อว่าโมโนไว เนื่องจากมีดอกไม้ขึ้นอยู่แถวที่ตั้งของหมู่บ้านนี้เป็นจำนวนมาก

 ประชากร 

ข้อมูลสำมะโนของโมโนไวมีความเฉพาะมาตั้งแต่ ค.ศ. 2010:
 ประชากรทั้งหมดมีแค่คนเดียว (87.5 ปี เพศหญิง ผิวขาว ชื่อเอลซี)
 มีเจ้าของบ้านคนเดียว อยู่คนเดียว
 ในบ้านสามหลังของเมือง มีแค่หลังเดียวที่มีเจ้าของ
# พระนางมี่นคองแมดอ
พระนางมี่นคองแมดอ (,) พระมเหสีของพระเจ้าสการะวุตพีแห่งอาณาจักรหงสาวดี จากประมาณ ค.ศ. 1535–1539 และพระเจ้ามี่นบีนแห่งมเยาะอู้แห่งอาณาจักรมเยาะอู้จากประมาณ ค.ศ. 1540–1554 พระองค์เป็นพระราชธิดาของพระเจ้าบาเยงทเวแห่งอาณาจักรแปร พระนางมีอีกพระนามที่เรียกขานกันคือ บะโก้มิพะย่า

พระประวัติ
พระชนม์ชีพช่วงต้น
พระนามเสด็จพระราชสมภพในเจ้าชายทเวแห่งแปรกับพระมเหสีองค์ที่สองนาม Chit Mi เมื่อ  ปลายคริสต์ทศวรรษ 1510 พระนางสืบเชื้อสายทอดยาวจากผู้ปกครองแปรทั้งสองฝั่ง และทั้งสองฝั่งสืบไปถึงพระเจ้านรปติที่ 1 แห่งอังวะ (ครองราชย์ ค.ศ. 1442–1468) พระนางเป็นพระราชนัดดาในพระเจ้าตะโดเมงสอ กษัตริย์แห่งแปรในขณะนั้นSee (Hmannan Vol. 2 2003: 82–84) and (Hmannan Vol. 3 2003: 80, 88) for her father's ancestry. See (Hmannan Vol. 3 2003: 80, 82–84) for her mother's ancestry. เจ้าหญิงมีพี่น้อง 3 พระองค์ ได้แก่ พระเชษฐานามเมงเยสีหตู (ภายหลังรู้จักในพระนาม พระเจ้ามังฆ้องแห่งแปร) พระขนิษฐาที่ภายหลังรู้จักในนามชายาอุปราช เล่จู้นมิบะย่าแห่งตองอู และพระอนุชาที่สวรรคตแต่วัยเยาว์ และพี่น้องร่วมพระราชบิดา 4 พระองค์ รวมถึง พระเจ้านรปติแห่งแปร และ ชายาอุปราช นรปติแมดอแห่งแปร พระนามของพระยางยังไม่ทราบแน่ชัด โดยมี่นคองแมดอเป็นเพียงบรรดาศักดิ์ (แปลงตรงตัวว่า "พระขนิษฐาของมังฆ้อง")พระนางต้องได้รับตำแหน่งนี้ในหรือหลัง ค.ศ. 1539 เมื่อเมงเยสีหตู พระเชษฐา ขึ้นครองราชย์ด้วยตำแหน่ง มังฆ้อง จาก (Hmannan Vol. 2 2003: 215)

เจ้าหญิงน่าจะเติบโตที่แปร เนื่องจากพระราชบิดาขึ้นครองราชย์ใน ค.ศ. 1526Yazawin Thit Vol. 1 2012: 328 ในคริสต์ทศวรรษ 1530 ถึง 1540 เจ้าหญิงมีส่วนกับการเสกสมรสระหว่างรัฐ 2 ครั้ง(Yazawin Thit Vol. 1 2012: 330) and (Hmannan Vol. 2 2003: 195–196): Her half-brother Narapati, two years after his accession, sent her to Pegu in a marriage to King Taka Yut Pi in 1534/35. And her brother Minkhaung sent her to Mrauk-U to wed King Min Bin c. 1540.

หมายเหตุ
# สลอบอดัน พราลยัค
สลอบอดัน พราลยัค (; 2 มกราคม ค.ศ. 1945 – 29 พฤศจิกายน ค.ศ. 2017) เป็นนายพลชาวโครแอตเชื้อสายบอสเนียผู้ทำหน้าที่ในกองทัพบกโครเอเชียและสภากลาโหมโครเอเชีย ซึ่งเป็นกองทัพของสาธารณรัฐโครเอเชียแห่งเฮิร์ตเซก-บอสเนีย ระหว่างปี ค.ศ. 1992 ถึง 1995 พราลยัคถูกตัดสินว่ามีความผิดในการละเมิดกฎหมายสงคราม, อาชญากรรมต่อมนุษยชาติ และการละเมิดอนุสัญญาเจนีวาในช่วงสงครามโครแอต-บอสนีแอกโดยคณะตุลาการอาญาระหว่างประเทศสำหรับอดีตยูโกสลาเวีย (ICTY) ในปี ค.ศ. 2017

พราลยัคสมัครเข้าร่วมกองทัพโครเอเชียที่ตั้งขึ้นใหม่ หลังจากการปะทุของสงครามประกาศเอกราชโครเอเชียในปี ค.ศ. 1991 ก่อนและหลังสงครามเขาเป็นทั้งวิศวกร, ผู้กำกับโทรทัศน์และการละคร รวมทั้งนักธุรกิจ พราลยัคถูกฟ้องร้อง และยอมจำนนโดยสมัครใจต่อคณะตุลาการอาญาระหว่างประเทศสำหรับอดีตยูโกสลาเวียใน ค.ศ. 2004 ส่วนในปี ค.ศ. 2013 เขาถูกตัดสินว่ามีอาชญากรรมสงครามกับประชากรมุสลิมชาวบอสเนียในช่วงสงครามโครแอต-บอสนีแอก พร้อมกับข้าราชการชาวโครแอตเชื้อสายบอสเนียอื่น ๆ อีกห้าราย และถูกตัดสินจำคุก 20 ปี เมื่อได้ยินคำตัดสินความผิดที่ยึดถือไว้ในเดือนพฤศจิกายน ค.ศ. 2017 พราลยัคกล่าวว่าเขาปฏิเสธคำตัดสินของศาล และฆ่าตัวตายด้วยยาพิษในห้องพิจารณาคดี
# เฟาคา 4502 (เพ)
เฟาคา 4502 (เพ) เป็นชื่ออย่างเป็นทางการสำหรับโครงการรถถังหนักที่ไม่ประสบความสำเร็จที่ถูกผลิตโดยพอร์เชอในนาซีเยอรมนีในสงครามโลกครั้งที่สอง 

การพัฒนายานพาหนะคันนี้ได้เริ่มต้นขึ้นเมื่อเดือนเมษายน ค.ศ. 1942 บริษัทครุพได้รับคำสั่งให้สร้างป้อมปืน อย่างไรก็ตาม ต้นแบบของลำตัวรถถังไม่เคยถูกผลิตขึ้น ป้อมปืนนั้นได้ถูกนำไปติดตั้งบนตัวรถถังทีเกอร์ 2 คันแรก

ภายหลังรถถังต้นแบบรุ่นเฟาคา 4501 (เพ)ได้ล้มเหลวในการเอาชนะเพื่อเซ็นสัญญา แฟร์ดีนันท์ พอร์เชอ ได้เริ่มมองหาแนวทางในการปรับปรุงการออกแบบสำหรับรุ่นภายภาคหน้า จากการออกแบบรถถังของฝ่ายสัมพันธมิตรล่าสุด อย่างไรก็ตาม ได้เห็นอย่างชัดเจนว่าการเพิ่มเกราะบนตัวรถถังเฟาคา 4501 (เพ) ยังไม่เพียงพอที่จะเอาชนะการประกวดได้ ด้วยความจำเป็นว่าต้องมีทั้งน้ำหนักมากและความคล่องแคล่วมากขึ้น สิ่งแรกที่จะเริ่มเป็นเพียงยานพาหนะคันเดียว ด้วยการตั้งชื่อว่า "ไทป์ 180" ได้กลายมาเป็นหนึ่งในห้ายานพาหนะที่แตกต่างออกไป โดยมีการพัฒนาโครงสร้างลำตัวรถถังไว้สองคัน อย่างรถถังที่ชื่อว่า Hinten จะติดตั้งป้อมปืนไว้ที่ด้านหลัง (ดังที่จะเห็นได้จากรูปภาพ) และรถถังที่ชื่อ Vorne จะติดตั้งป้อมปืนไว้ที่ด้านหน้า ทั้งสองคันจะใช้ระบบไฟฟ้าและระบบขับเคลื่อนไฮดรอลิกและเครื่องยนต์สี่เครื่องที่แตกต่างกันไป  โครงการทั้งหมดโดยรวมได้เป็นที่รู้จักกันคือ เฟาคา 4502 (เพ)
# เจ้าชายแอนสท์ที่ 2 ดยุกแห่งซัคเซิน-อัลเทินบวร์ค
เจ้าชายแอนสท์ที่ 2 ดยุกแห่งซัคเซิน-อัลเทนบูร์ก  ประสูติเมื่อวันที่ 31 สิงหาคม 2414 เป็นพระโอรสพระองค์สุดท้องใน เจ้าชายโมริตส์แห่งซัคเซิน-อัลเทินบวร์ค กับ เจ้าหญิงเอากุสเทอแห่งซัคเซิน-ไมนิงเงิน เป็นพระนัดดาใน เจ้าชายจอร์จ ดยุกแห่งซัคเซิน-อัลเทินบวร์ค และ ดัชเชสมารี ลูอีสแห่งแห่งเมคเลินบวร์ค-ชเวรีน

เมื่อพระบิดาของพระองค์สิ้นพระชนม์เมื่อวันที่ 13 พฤษภาคม 2450 ซึ่งตำแหน่งนี้เป็นของ เจ้าชายแอนสท์ที่ 1 ดยุกแห่งซัคเซิน-อัลเทินบวร์ค พระปิตุลา แต่ด้วยพระปิตุลานั้นไม่มีพระบุตร ตำแหน่งนี้เลยตกมาเป็นของพระองค์

พระองค์ทรงเสกสมรสและหย่ากับ เจ้าหญิงแอดิเลดแห่งชัมเบิร์ก-ลิพเพอ เมื่อวันที่ 17 กุมภาพันธ์ 2441 พระชายารับพระราชทานพระอิสริยยศที่ ดัชเชสแห่งซัคเซิน-อัลเทนบูร์ก พระชายา และทรงหย่าเมื่อวันที่ 17 มกราคม 2463 มีพระบุตรดังนี้
เจ้าหญิงชาลอตต์แห่งซัคเซิน-อัลเทนบูร์ก
เจ้าชายจอร์จ โมริทซ์ เจ้าชายรัชทายาทแห่งซัคเซิน-อัลเทินบวร์ค
เจ้าหญิงเอลิซาเบธ
เจ้าชายเฟรเดอริก

ต่อมาทรงเสกสมรสใหม่กับ มาเรีย ทริเบล ไม่มีพระบุตร
 พระชนม์ชีพในสงครามโลกครั้งที่ 1 
ในช่วงสงครามโลกครั้งที่หนึ่ง พระองค์ทรงปฏิเสธการนัดหมายกิตติมศักดิ์ทั้งหมดที่สำนักงานใหญ่ของคาเซียร์ ที่จะคุ้มครองพระองค์และพระญาติ พระองค์ทรงเห็นว่า สงครามครั้งนี้ ผู้คนเผชิญทั้งโลก ไม่ใช่แค่พระองค์เท่านั้น จากนั้นทรงลาออกจากตำแหน่งประธานสมาคมกลูเทนเตอร์ หรือสมาคมการค้าระหว่างดินอดน จากนั้นพระองค์ทรงมีพระประสงค์ต่อรัฐบาลที่จะใช้ยศทหารเป็น พันเอก ซึ่งรัฐบาลได้ถวายตำแหน่งนี้ และเป็นพันเอกคนที่ 153 พระองค์ทรงมีความรักในวิทยาศาสตร์ พระองค์ทรงทุ่ม้เงินมหาศาลไปกับการตั้งระบบไร้สายเกี่ยวกับการบินและสงครามภายในปราสาทของพระองค์ใน อัลเทินบวร์ค ซึ่งรัฐบาลสามารถมาใช้อุปกรณ์ของพระองค์ได้ รัฐบาลจึงแต่งตั้งให้พระองค์เป็น นักวิชาการชำนาญพิเศษเกี่ยวกับระบบไร้สายในสงครามแห่งอัลเทนบูร์ก

เมื่อเยอรมนีสูญเสียสงครามเจ้าชายเยอรมันทั้งหมดเสียชื่อและรัฐ พระองค์เป็นหนึ่งในเจ้าชายพระองค์แรกๆ ที่ตระหนักว่าการเปลี่ยนแปลงที่สำคัญกำลังจะมาถึง และมาถึงอย่างรวดเร็วใน พระองค์ทรงเริ่มการตั้งถิ่นฐานเป็นมิตรกับอาสาสมัครของหลายประเทศในสงคราม ทรงถูกบังคับให้สละราชสมบัติและตำแหน่ง ดยุกแห่งซัคเซิน-อัลเทนบูร์ก เมื่อวันที่ 13 พฤศจิกายน 2461 และทรงใช้เวลาที่เหลือของพระชนม์ชีพในฐานะพลเมือง

พระองค์สิ้นพระชนม์เมื่อวันที่ 22 มีนาคม 2498 สิริพระชันษา 84 ชันษา
# ตำบลเหล่าต่างคำ
ตำบลเหล่าต่างคำ เป็นตำบลหนึ่งในอำเภอโพนพิสัย จังหวัดหนองคาย ทั้งพื้นที่ของตำบลบริหารโดยองค์การบริหารส่วนตำบลเหล่าต่างคำ

 ที่ตั้งและอาณาเขต 
ตำบลเหล่าต่างคำ ตั้งอยู่ทางทิศตะวันออกของอำเภอเมืองหนองคาย มีอาณาเขตติดต่อ ดังนี้
 ทิศเหนือ อาณาเขตติดต่อกับ เทศบาลตำบลบ้านเดื่อและองค์การบริหารส่วนตำบลสีกาย อำเภอเมืองหนองคาย จังหวัดหนองคาย
 ทิศใต้ อาณาเขตติดต่อกับ องค์การบริหารส่วนตำบลจอมศรี อำเภอเพ็ญ จังหวัดอุดรธานี
 ทิศตะวันออก อาณาเขตติดต่อกับ องค์การบริหารส่วนตำบลทุ่งหลวง อำเภอโพนพิสัย จังหวัดหนองคาย
 ทิศตะวันตก อาณาเขตติดต่อกับตำบลหินโงม และองค์การบริหารส่วนตำบลหินโงม อำเภอเมืองหนองคาย จังหวัดหนองคาย

 ประวัติ 
เดิมองค์การบริหารส่วนตำบลเหล่าต่างคำเหล่าต่างคำเคยเป็นหมู่บ้านในตำบลทุ่งหลวง ต่อมาได้แยกเป็นตำบลเหล่าต่างคำเมื่อ วันที่ 8 พฤษภาคม พ.ศ. 2511 เมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลเหล่าต่างคำประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ ฉบับที่ ๓๒๖ ลงวันที่ ๑๓ ธันวาคม ๒๕๑๕ จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลเหล่าต่างคำ เป็น องค์การบริหารส่วนตำบลเหล่าต่างคำจนถึงปัจจุบัน
# ทรอเฟเดช็องปียง 2018
ทรอเฟเดช็องปียง 2018 เป็นการแข่งขันฟุตบอลทรอเฟเดช็องปียงครั้งที่ 23 ซึ่งเป็นการแข่งขันฟุตบอลประจำปีระหว่างทีมชนะเลิศ ลีกเอิง ฤดูกาล 2017–18 และทีมชนะเลิศ กุปเดอฟร็องส์ ฤดูกาล 2017–18 ปารีแซ็ง-แฌร์แม็ง แข่งขันกับทีมรองชนะเลิศ ลีกเอิง ฤดูกาล 2017–18 มอนาโก การแข่งขันครั้งนี้จัดขึ้นที่ ศูนย์กีฬามหาวิทยาลัยโลกเซินเจิ้น ในเมืองเซินเจิ้น สาธารณรัฐประชาชนจีน

มอนาโก ได้เข้าร่วมการแข่งขันเนื่องจาก ปารีแซ็ง-แฌร์แม็ง ชนะเลิศการแข่งขันทั้งสองรายการ, ในการแข่งขันในครั้งที่แล้วนั้น ทั้งคู่ก็เป็นคู่แข่งขันเช่นเดียวกันโดยปารีแซ็ง-แฌร์แม็งเอาชนะมอนาโกด้วยคะแนน 2–1

โดยผลการแข่งขันครั้งนี้ปารีแซ็ง-แฌร์แม็งสามารถเอาชนะมอนาโกไปได้ 4–0

การแข่งขัน
รายละเอียด

 GK 1  จันลุยจี บุฟฟอนCB 19 ลาซานา ดียารา   CB 2  ชียากู ซิลวา (กัปตัน)   CB 37 เกวีน รีมานRM 34 กอแล็ง ดักบาCM 25 อาดรีย็อง ราบีโยCM 6  มาร์โก แวร์รัตตี   LM 36 สแตนลีย์ อึนโซกีRW 24 คริสโตเฟอร์ แอนกูนกูCF 21 ทิโมธี เวอาห์LW 11 อังเฆล ดิ มาริอาผู้เล่นตัวสำรอง:GK 30 เควิน ทรัพพ์ DF 5  มาร์กิญญุส   DF 20 เลวีน กูร์ซาวาMF 18 โยบานิ โล เซลโซMF 33 อ็องตวน แบร์เนด   MF 35 มูซา ดียาบีFW 10 เนย์มาร์   ผู้จัดการทีม: โทมัส ทุคเคิล300px GK 16 ดีเอโก เบนาลโยRB 24 อันเดรอา รัจจี (กัปตัน)  CB 25 กามิล กลิกCB 5  เฌเมร์ซงLB 21 ฌูว์เลียง แซราโนCM 8  ยูรี ตีเลอมันส์CM 4  ฌ็อง-เอิด อาออลู  CM 28 เปเล่   RW 20 โรนี ลอปึช   CF 10 สเตวาน ยอเวทิชLW 29 ซามุแอล กร็องซีร์   ผู้เล่นตัวสำรอง:GK 30 แซดู ซีDF 3  อันโตนีโอ บาร์เรกาDF 18 รอนาแอล ปีแยร์-กาบรีแยลMF 35 เกวีน แอนโดรามMF 36 ซอฟียาน ดีย็อป   FW 14 เกย์ตา บัลเด   FW 22 ฌอร์ดี อึมบอว์ลา   ผู้จัดการทีม: ลียูนาร์ดู ฌาร์ดิง

ผู้เล่นยอดเยี่ยมประจำนัด:
อังเฆล ดิ มาริอา (ปารีแซ็ง-แฌร์แม็ง)

ผู้ช่วยผู้ตัดสิน:
กีโยม เดอบาร์
ฌูว์เลียง ปาแซลี
ผู้ตัดสินที่สี่:
เฌโรม มีแกลกอรีกฎการแข่งขัน
แข่งขัน 90 นาที
การดวลลูกโทษ หากเสมอกันใน 90 นาที
มีชื่อเปลี่ยนตัวได้ 7 คน
สามารถเปลี่ยนตัวได้ 3 คน